Tribunal manda Camara di Brockton pagal 3.7 milhons di dolar komu medida punitiva + 350 mil dolar por danos moral
TRIBUNAL MANDA “KOMPENSA” RUSSEL LOPES KU 4.05 MILHONS DI DOLAR...
Ê un kompensason en dinheru ki es semana Tribunal dicidi manda cidade di Brockton pagal pamodi jury konsidera ma ê foi vitima di diskriminason racial nun prucesu di seleson y admison pa trabadju na 2010.
Na altura Russel Lopes, “pretu” di origen cabo-verdianu, konkorri pa un puzison di mecânico na Departamento di Trabadju Publico (Department of Public Works) di cidade di Brockon mas Tribunal ben konkorda ma apezar di ê tinha tudu kualificason pa es puzison ê foi rejeitadu y pa es “lugar” kontratadu un konkurrenti “branco” ki ka tinha tudu rikizitus.
Pa Tribunal foi un kazu “tipico” di diskriminason racial na admison pa trabadju y pa situason ka ripiti Tribunal manda Camara di Brockton pagal 3.7 milhons di dolar komu medida punitiva + 350 mil dolar por danos moral ( Ê ki pa alen di ka kontratadu pa trabadju fika provadu ma Camara di Brockton tenta intimal ku policia na si porta kuandu Russel dicidi luta y torna publico es kazu di diskriminason).
Departamento de Trabadju Publico di Brockton, na dependencia di Camara, ê responsavel pa manti operacional tudu infraestruturas publicos di cidade, incluindu stradas, lixu, agua, etc. Na 2010 (Kuandu Lopes “aplicaba” pa trabadju) na 2010 es ta empregaba 117 pessoas mas so 3 ki era pretu.
Di kualker forma Lopes dja ba “miliona”.
Camara di Brockton dicidi xinta kol ( ou ku si advogadu) pa discuti forma di pagal es dinheru en ves di perdi tempu y + dinheru na arrasta es prucesu. fonte:ok
pap_Latn kea_Latn kea_Latn kea_Latn kea_Latn pap_Latn kea_Latn kea_Latn